CELEX: 
Language: fi
Date: 2021-07-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/2152 täydentämisestä täsmentämällä yksityiskohtaisesti ne tilastotiedot, jotka vero- ja tulliviranomaisten on annettava, ja muuttamalla sen liitteitä V ja VI

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan yritystilastoista annetulla asetuksella (EU) 2019/2152, jäljempänä ’yritystilastoasetus’, luotiin yhteinen oikeudellinen kehys Euroopan yritystilastojen kehittämistä, tuottamista ja jakelua varten. 
            
            
               Yritystilastoasetuksen liitteissä V ja VI täsmennetään tavaroiden vientiä ja tuontia koskevat tilastotarkoituksiin käytettävät tiedot, jotka kunkin jäsenvaltion vero- ja tulliviranomaisten on annettava kansallisille tilastoviranomaisille.
            
            
               Yritystilastoasetuksen 5 artiklan 2 ja 3 kohdassa komissiolle siirretään valta antaa delegoituja säädöksiä, joilla täydennetään ja muutetaan yritystilastoasetuksen säännöksiä, jotka koskevat vero- ja tulliviranomaisten antamia tietoja.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio on kuullut sidosryhmiä valmistellessaan tätä delegoitua säädöstä.
            
            
               Komissio kuuli kansallisia asiantuntijoita ja erityisesti kansainvälisen tavarakaupan tilastoja käsittelevää ohjausryhmää maaliskuussa 2021. Lisäksi se kuuli Euroopan tilastojärjestelmän kansallisten tilastolaitosten asiantuntijaryhmää.
            
            
               Komissio on tiedottanut kuulemisista Euroopan parlamentille ja neuvostolle.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän delegoidun säädöksen tavoitteena on täydentää yritystilastoasetusta täsmentämällä niitä tavaroiden vientiä ja tuontia koskevia tilastotietoja, jotka kunkin jäsenvaltion vero- ja tulliviranomaisten on annettava toimivaltaisille kansallisille tilastoviranomaisille.
            
            
               Lisäksi delegoidulla säädöksellä muutetaan yritystilastoasetuksen liitteitä V ja VI. Sillä muutetaan liitettä V sen varmistamiseksi, että veroviranomaiset antavat yhteisön sisäistä tavaroiden etämyyntiä koskevia tietoja kansallisille tilastoviranomaisille. Samalla sillä muutetaan liitettä VI sen varmistamiseksi, että tulliviranomaiset antavat tiedot sovelletuista tulliyksinkertaistuksista ja asianomaisista kaupan alan toimijoista. Lisäksi sillä varmistetaan, että keskitetyn tulliselvityksen ollessa kyseessä tulliviranomaiset antavat tietoja kansallisille tilastoviranomaisille siinä jäsenvaltiossa, jossa tavarat sijaitsevat.
            
            
               Delegoidulla säädöksellä ei ole vaikutuksia EU:n talousarvioon.
            
            
               Se koskee Euroopan talousalueeseen (ETA) liittyvää asiaa, ja sen soveltamisala olisi laajennettava kattamaan Euroopan talousalue.
            
            
               KOMISSION DELEGOITU ASETUS (EU) …/…,
            
            
               annettu 14.7.2021,
            
            
               Euroopan parlamentin ja neuvoston asetuksen (EU) 2019/2152 täydentämisestä täsmentämällä yksityiskohtaisesti ne tilastotiedot, jotka vero- ja tulliviranomaisten on annettava, ja muuttamalla sen liitteitä V ja VI 
               
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
         
         
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan yritystilastoista ja kymmenen säädöksen kumoamisesta yritystilastojen alalla annetun Euroopan parlamentin ja neuvoston asetuksen (EU) 2019/2152
                  1
                ja erityisesti sen 5 artiklan 2 ja 3 kohdan,
            
            
               sekä katsoo seuraavaa:
            
            
               (1)Asetuksen (EU) 2019/2152 liitteissä V ja VI täsmennetään tavaroiden vientiä ja tuontia koskevat tilastotarkoituksiin käytettävät tiedot, jotka kunkin jäsenvaltion vero- ja tulliviranomaisten on annettava toimivaltaisille kansallisille tilastoviranomaisille.
            
            
               (2)Olisi täsmennettävä tavaroiden vientiä ja tuontia koskevat yksityiskohtaiset tilastotiedot, jotka kunkin jäsenvaltion vero- ja tulliviranomaisten on annettava toimivaltaisille kansallisille tilastoviranomaisille ja jotka sisältyvät asetuksen (EU) 2019/2152 liitteisiin V ja VI.
            
            
               (3)Sen varmistamiseksi, että veroviranomaisten kansallisille tilastoviranomaisille tilastotarkoituksia varten antamat tiedot sisältävät tietoja yhteisön sisäisestä tavaroiden etämyynnistä, on tarpeen muuttaa asetuksen (EU) 2019/2152 liitettä V.
            
            
               (4)On tarpeen muuttaa asetuksen (EU) 2019/2152 liitettä VI sen varmistamiseksi, että Euroopan parlamentin ja neuvoston asetuksen (EU) N:o 952/2013
                  2
                179 artiklan mukaisessa keskitetyssä tulliselvityksessä, jos osallisena on useampi kuin yksi jäsenvaltio, tulliviranomaisten velvollisuutta antaa tulli-ilmoituksia koskevat tiedot kansallisille tilastoviranomaisille sovelletaan myös siinä jäsenvaltiossa, jossa tavarat sijaitsevat.
            
            
               (5)On myös tarpeen muuttaa asetuksen (EU) 2019/2152 liitettä VI sen varmistamiseksi, että kansalliset tilastoviranomaiset voivat saada maansa tulliviranomaisilta tietoja sovelletuista tulliyksinkertaistuksista ja asianomaisista kaupan alan toimijoista.
            
            
               (6)Asetuksen (EU) 2019/2152 liitteitä V ja VI olisi sen vuoksi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Kohde
            
            
               Tällä delegoidulla asetuksella täsmennetään niitä tavaroiden vientiä ja tuontia koskevia tilastotietoja, jotka kunkin jäsenvaltion vero- ja tulliviranomaisten on annettava toimivaltaisille kansallisille tilastoviranomaisille.
            
            
               2 artikla
            
            
               Arvonlisäveroilmoituksista saadut tiedot
            
            
            
               Asetuksen (EU) 2019/2152 liitteessä V olevassa a kohdassa tarkoitettujen, verovelvollisten tai oikeushenkilöiden, jotka eivät ole verovelvollisia, arvonlisäveroilmoituksista saatujen tietojen on sisällettävä vähintään seuraavat tiedot:
            
            
               (a)verovelvollisen tai oikeushenkilön, joka ei ole verovelvollinen, täydellinen nimi;
            
            
               (b)täydellinen osoite, myös postinumero;
            
            
               (c)kyseiselle henkilölle neuvoston direktiivin 2006/112/EY
                  3
                214 artiklan mukaisesti annettu tunnistenumero;
            
         
         
            
               (d)jokaisesta verovelvollisesta tai oikeushenkilöstä, joka ei ole verovelvollinen:
            
            
               i)neuvoston direktiivin 2006/112/EY 251 artiklan a ja c kohdan mukaisesti arvonlisäveroilmoituksista kerätty unionin sisäisten tavaroiden luovutusten ja tavarahankintojen veron peruste;
            
            
               ii)verokausi.
            
            
               3 artikla
            
            
               Yhteenvetoilmoituksista saadut tiedot
            
            
               1.Asetuksen (EU) 2019/2152 liitteessä V olevassa b kohdassa tarkoitettujen arvonlisäveron yhteenvetoilmoituksista koottujen unionin sisäisiä luovutuksia koskevien tietojen on sisällettävä vähintään seuraavat tiedot:
            
            
               (a)verokausi;
            
            
               (b)kunkin kansallisen tavaroiden luovuttajan arvonlisäverotunniste;
            
            
               (c)kauppakumppanina olevan jäsenvaltion hankkijan arvonlisäverotunniste;
            
            
               (d)kunkin kansallisen tavaroiden luovuttajan ja kauppakumppanina olevan jäsenvaltion hankkijan välistä liiketoimea koskevan veron peruste;
            
            
               (e)myöhempien luovutusten yksilöinti.
            
            
               2.Asetuksen (EU) 2019/2152 liitteessä V olevassa c kohdassa tarkoitettujen unionin sisäisiä hankintoja koskevien tietojen, jotka kaikki muut jäsenvaltiot ovat ilmoittaneet, on sisällettävä vähintään seuraavat tiedot:
            
            
               (a)verokausi;
            
            
               (b)kunkin kansallisen hankkijan arvonlisäverotunniste;
            
            
               (c)kauppakumppanina olevan jäsenvaltion aggregoima veron kokonaisperuste kunkin kansallisen hankkijan osalta.
            
            
               4 artikla
            
            
               Tulli-ilmoituksiin liittyvät tiedot
            
            
               Asetuksen (EU) 2019/2152 liitteessä VI olevassa c kohdassa tarkoitettuihin tietoihin on sisällyttävä kaikki tiedot, joita kansallinen tilastoviranomainen tarvitsee tavaroiden kansainvälistä kauppaa koskevien Euroopan tilastojen tuottamista varten, ja niiden on sisällettävä vähintään tämän asetuksen liitteessä I esitetyt tiedot. 
            
            
               5 artikla
            
            
               Asetuksen (EU) 2019/2152 muuttaminen
            
         
         
            
               Korvataan asetuksen (EU) 2019/2152 liitteet V ja VI tämän asetuksen liitteessä II olevalla tekstillä. 
            
            
            
               6 artikla
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 14.7.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 327, 17.12.2019, s. 1. 
               
               
                  
                     (2)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1). 
               
               
                  
                     (3)
                  
                        Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
                        
               
            
      
    ---documentbreak--- 
      
         
         
            
               LIITE I 
            
            
            
            
               
                  1. Yleiset tiedot
                        
               
               
                  1.1 Ilmoitustyyppi
                        
               
               
                  1.2 Lisäilmoitustyyppi
                        
               
               
                  1.3 Menettely 
               
               
                  1.4 Lisämenettely(t)
               
               
                  1.5 Tulli-ilmoituksen hyväksymispäivä
                        
               
               
                  2. Luvat
                        
               
               
                  2.1 Keskitetyn tulliselvityksen tapauksessa, kun osallisena on useampi kuin yksi jäsenvaltio: keskitettyä tulliselvitystä koskevan luvan numero
               
               
                  3. Osapuolet
                        
               
               
                  3.1 Viejän tunnistenumero
                        
               
               
                  3.2 Tuojan tunnistenumero
                        
               
               
                  3.3 Ostajan tunnistenumero
                        
               
               
                  3.4 Vastaanottajan tunnistenumero1 
               
               
                  4. Arvonmääritystiedot / verot
                        
               
               
                  4.1 Kauppalaskun valuutta
                        
               
               
                  4.2 Etuuskohtelu (tullin soveltama etuuskohtelu)
               
            
         
         
            
               
                  5. Maat
                        
               
               
                  5.1 Määrämaan koodi
                        
               
               
                  5.2 Lähetys-/vientimaan koodi
                        
               
               
                  5.3 Alkuperämaan koodi
                        
               
               
                  5.4 Etuuskohteluun oikeuttavan alkuperämaan koodi
                        
               
               
                  5.5 Keskitetyn tulliselvityksen tapauksessa: joko esittämistullitoimipaikan koodi tai sen jäsenvaltion koodi, jossa tavarat esitetään tullille
               
               
                  6. Tavaroiden tunnistetiedot
                        
               
               
                  6.1 Nettopaino (kg)
                        
               
               
                  6.2 Lisäpaljousyksiköt
                        
               
               
                  6.3 Tavaran koodi – yhdistetyn nimikkeistön koodi
                        
               
               
                  6.4 Tavaran koodi – Taric-koodi
                        
               
               
                  6.5 Tavaranimike HS6, jos Taric-koodia tai yhdistetyn nimikkeistön koodia ei ole saatavilla
               
               
                  7. Kuljetustiedot
                        
               
               
                  7.1 Kontti
                        
               
               
                  7.2 Kuljetusmuoto rajalla
                        
               
               
                  7.3 Sisämaan kuljetusmuoto
                        
               
               
                  8. Tilastotiedot
                        
               
               
                  8.1 Kauppatapahtuman luonne
                        
               
               
                  8.2 Tilastoarvo
               
            
            
               1 Ainoastaan asetuksen (EU) 2016/341
                  1
                mukaisten tullitietovaatimusten osalta
            
         
         
            
               
            
               LIITE II
            
            
            
               ”LIITE V 
            
            
               Tämä asetuksen 5 artiklan 2 kohdassa tarkoitetut tiedot, jotka kunkin jäsenvaltion vastuussa olevat veroviranomaiset toimittavat kansalliselle tilastoviranomaiselle: 
            
            
               (a)tiedot niiden verovelvollisten tai oikeushenkilöiden, jotka eivät ole verovelvollisia, arvonlisäveroilmoituksista, jotka ovat tehneet ilmoituksen kyseessä olevalta verokaudelta unionin sisäisestä tavaroiden luovutuksesta direktiivin 2006/112/EY 251 artiklan a alakohdan mukaisesti tai unionin sisäisestä tavaroiden hankinnasta kyseisen direktiivin 251 artiklan c alakohdan mukaisesti; 
            
            
               (b)direktiivin 2006/112/EY 264 ja 265 artiklan mukaisista arvonlisäveron yhteenvetoilmoituksista kootut tiedot unionin sisäisiä luovutuksia koskevista yhteenvetoilmoituksista; 
            
            
               (c)unionin sisäisiä hankintoja koskevat tiedot, jotka kaikki muut jäsenvaltiot ovat ilmoittaneet neuvoston asetuksen (EU) N:o 904/2010
                  2
                21 artiklan 2 kohdan mukaisesti;
            
            
               (d)tiedot arvonlisäveroilmoituksista, jotka on saatu kulutusjäsenvaltioon sijoittautumattomilta verovelvollisilta, jotka käyttävät direktiivin 2006/112/EY XII osaston 6 luvun 3 jaksossa säädettyä erityisjärjestelmää ja jotka ovat kyseisen ajanjakson osalta ilmoittaneet kyseisen järjestelmän mukaisista tavaroiden luovutuksista kyseisen direktiivin 369 g artiklan mukaisesti;
            
            
               (e)neuvoston direktiivin 2006/112/EY XII osaston 6 luvun 3 jaksossa säädettyyn erityisjärjestelmään liittyvien tavaroiden luovutuksia koskevat tiedot, jotka kaikki muut jäsenvaltiot ovat ilmoittaneet asetuksen (EU) N:o 904/2010 21 artiklan 1 kohdan mukaisesti.
            
            
            
                  LIITE VI 
            
            
               Tämän asetuksen 5 artiklan 3 kohdassa tarkoitetut tiedot, jotka kunkin jäsenvaltion vastuussa olevat tulliviranomaiset toimittavat kansalliselle tilastoviranomaiselle: 
            
            
               (a)tiedot, joista tunnistetaan henkilö, joka harjoittaa sellaista unionin sisäistä tavaroiden vientiä ja tuontia, jota koskee sisäisen jalostuksen tullimenettely;
            
            
               (b)talouden toimijoita koskevat rekisteröinti- ja tunnistetiedot, jotka annetaan unionin tullisäädösten nojalla ja jotka ovat saatavilla komission täytäntöönpanoasetuksen (EU) 2015/2447
                  3
                7 artiklassa tarkoitetussa EORI-numeroa koskevassa sähköisessä järjestelmässä;
            
            
               (c)tuontia ja vientiä koskevat tiedot, jotka on saatu tulli-ilmoituksista, jotka kansalliset tulliviranomaiset ovat hyväksyneet tai joita varten kansalliset viranomaiset ovat tehneet päätöksiä, ja
            
            
               i)joita koskeva ilmoitus on annettu niille; tai
            
            
               ii)joita koskeva täydentävä ilmoitus on täytäntöönpanoasetuksen (EU) 2015/2447 225 artiklan mukaisesti niiden saatavilla suoralla tietoliikenneyhteydellä luvanhaltijan järjestelmään; tai
            
            
               iii)jotka ne ovat vastaanottaneet asetuksen (EU) N:o 952/2013 179 artiklan mukaisesti;
            
            
               (d)tiedot sovelletuista menettelyistä, yksinkertaistuksista tai luvista, jotka on myönnetty kaupan alan toimijoille, sekä kyseisten toimijoiden tunnistetiedot.
            
         
         
            
               ”
            
         
         
            
                  
                     (1)
                  
                        Komission delegoitu asetus (EU) 2016/341, annettu 17 päivänä joulukuuta 2015, Euroopan parlamentin ja neuvoston asetuksen (EU) N:o 952/2013 täydentämisestä unionin tullikoodeksin tiettyjä säännöksiä koskevilla siirtymäsäännöksillä sikäli kuin asiaankuuluvat sähköiset järjestelmät eivät ole vielä toiminnassa ja delegoidun asetuksen (EU) 2015/2446 muuttamisesta (EUVL L 69, 15.3.2016, s. 1).
               
               
                  
                     (2)
                  
                        Neuvoston asetus (EU) N:o 904/2010, annettu 7 päivänä lokakuuta 2010, hallinnollisesta yhteistyöstä ja petosten torjunnasta arvonlisäverotuksen alalla (EUVL L 268 12.10.2010, s. 1).
                        
               
               
                  
                     (3)
                  
                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).